Република Србија

Народна библиотека Смедерево

**Управни одбор Народне библиотеке Смедерево**

Број 203

Датум 23.04.2020. године

СМЕДЕРЕВО

На основу Одлуке о проглашењу ванредног стања („Сл. Гласник РС,”бр. 29/2020), Уредбе о организовању рада послодаваца за време ванредног стања („Сл. гласник РС”, бр. 31/2020), одлука Владе Републике Србије, препорука Института за јавно здравље Србије „Др Милан Јовановић Батут” и Светске здравствене организације, члана 192, а у вези са члановима 55, 56, 179. став 3. тачка 8) Закона о раду („Сл. гласник РС”, бр. 24/2005, 61/2005, 54/2009, 32/2013, 75/2014, 13/2017 - одлука УС, 113/2017 и 95/2018 – аутентично тумачење), члана 34. Статута Народне библиотеке Смедерево („Службени лист града Смедерева“, број 12/2017 – пречишћен текст), и одредаба Правила о радним обавезама, дисциплини и понашању запослених Народне библиотеке Смедерево број 550 од 26.11.2018. године,Управни одбор Народне библиотеке Смедерево, дана 23.04.2020. године доноси:

**ПРАВИЛНИК О ИЗМЕНАМА И ДОПУНАМА**

**ПРАВИЛНИКА О ОРГАНИЗАЦИЈИ РАДА**

**НАРОДНЕ БИБЛИОТЕКЕ СМЕДЕРЕВО** **ТОКОМ ТРАЈАЊА ВАНРЕДНОГ СТАЊА ЗБОГ ЗАРАЗНЕ БОЛЕСТИ COVID-19 („КОРОНАВИРУС”) И ПОСТУПАЊУ ЗАПОСЛЕНИХ И РАДНО АНГАЖОВАНИХ ЛИЦА**

**Члан 1.**

У Правилнику о организацији рада Народне библиотеке Смедерево током трајања ванредног стања због заразне болести COVID-19 („КОРОНАВИРУС“) и поступању запослених и радно ангажованих лица, број 167 од 19.03.2020. године, у члану 2. став 2. мења се и гласи:

„Током трајања ванредног стања, у читаоницама Народне библиотеке Смедерево и у читаоницама огранака Народне библиотеке Смедерево неће се обављати рад са корисницима.“.

После става 2. додаје се став 3. који гласи:

„Рад са корисницима организоваће се на Позајмном одељењу, Дечјем одељењу и Одељењу стране књиге Народне библиотеке Смедерево и у огранцима Народне библиотеке Смедерево, сваког радног дана сем суботе у времену од 10 до 14 часова, уз поштовање свих мера заштите прописаних одлукама Владе Републике Србије.“.

После става 3. додаје се став 4. који гласи:

„Рад са корисницима састојаће се искључиво у издавању библиотечке грађе и учлањивању корисника. Корисницима није дозвољен приступ фонду и задржавање у просторијама Народне библиотеке Смедерево, односно огранка Народне библиотеке Смедерево .“.

После става 4. додаје се став 5. који гласи:

„Приликом рада са корисницима описаног у ставу 4. овог члана дозвољено је да у одговарајућој просторији Народне библиотеке Смедерево, односно огранка Народне библиотеке Смедерево буде присутно највише двоје корисника, који морају носити заштитне маске и рукавице и између којих мора постојати растојање од најмање два метра.“.

**Члан 2.**

У члану 5. став 1. после алинеје 7. додаје се алинеја 8. која гласи:

„ – носе заштитне маске и рукавице.“.

**Члан 3.**

Овај правилник ступа на снагу даном објављивања на огласној табли Послодавца, примењује се петог дана од дана ступања на снагу, а престаје да важи даном окончања ванредног стања због заразне болести COVID-19.

Председник Управног одбора

Народне библиотеке Смедерево

Марија Огаревић

\_\_\_\_\_\_\_\_\_\_\_\_\_\_\_\_\_\_\_\_\_

Објављено на огласној табли дана: 23.04.2020. године.